KOMMISSIONENS FORORDNING (EF) Nr. 2612/95 af 9. november 1995 om ændring af Rådets forordning (EF) nr. 1981/94 om åbning og forvaltning af fællesskabstoldkontingenter for visse varer med oprindelse i Algeriet, Cypern, Egypten, Israel, Jordan, Malta, Marokko, Tunesien, Tyrkiet og de besatte områder og om retningslinjer for forlængelse og tilpasning af disse toldkontingenter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1981/94 af 25. juli 1994 om åbning og forvaltning af fællesskabstoldkontingenter for visse varer med oprindelse i Algeriet, Cypern, Egypten, Israel, Jordan, Malta, Marokko, Tunesien, Tyrkiet og de besatte områder og om retningslinjer for forlængelse og tilpasning af disse toldkontingenter (1), ændret ved Kommissionens forordning (EF) nr. 298/95 (2), særlig artikel 7, og

ud fra følgende betragtninger:

Som følge af Uruguay-rundens multilaterale GATT-handelsforhandlinger er importordningen for tomater og courgetter blevet ændret;

efter artikel 25 i samarbejdsaftalen mellem Det Europæiske Økonomiske Fællesskab og Kongeriget Marokko kan Fællesskabet, hvis de gældende bestemmelser ændres, ændre den i aftalen fastsatte ordning for de pågældende produkter;

Det Europæiske Fællesskab og Kongeriget Marokko er blevet enige om at tilpasse ordningen gennem en aftale i form af brevveksling (3);

ved forordning (EF) nr. 298/95 har Kommissionen tilpasset den ordning, der gjaldt for Det Europæiske Fællesskabs indførsel af tomater og courgetter med oprindelse i og afsendt fra Marokko, på grundlag af de bestemmelser, der er fastsat i aftalen i form af brevveksling mellem Det Europæiske Fællesskab og Kongeriget Marokko; det fastsættes i aftalen, at den særlige tillægstold kan nedsættes for en mængde på 130 000 tons tomater i perioden fra den 1. november 1995 til den 31. marts 1996;

de i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

I bilag IV til forordning (EF) nr. 1981/94 erstattes tabellen under løbenummer 09.1117 med følgende tabel:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. november 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. november 1995.

På Kommissionens vegne

Mario MONTI

Medlem af Kommissionen

(1) EFT nr. L 199 af 2. 8. 1994, s. 1.

(2) EFT nr. L 35 af 15. 2. 1995, s. 6.

(3) EFT nr. L 48 af 3. 3. 1995, s. 22.

(4) Den indførselspris, fra hvilken en særlig tillægstoldsats forudset i Fællesskabets liste over toldindrømmelser knyttet til GATT er nedsat til 0, lig med 560 ECU/tons.

(5) Hvis indførselsprisen for et parti ligger 2 %, 4 %, 6 % eller 8 % under den aftalte indførselspris på 560 ECU/tons, er den særlige toldsats lig med henholdsvis 2 %, 4 %, 6 % eller 8 % af denne indførselspris.

Hvis indførselsprisen for et parti er mindre end 92 % af indførselsprisen på 560 ECU/tons, anvendes den i GATT bundne særlige toldsats.«